Gianni Infantino
<s>Đani Infantino (; 23. mart 1970) je deveti i trenutni predsednik Fife.</s><s>Za predsednika je izabran 26. februara 2016. godine.</s><s>Pre toga, od 2009. godine bio je generalni sekretar Uefe.</s><s>Poseduje dvojno državljanstvo Švajcarske i Italije.</s>

<s>Biografija 
Đani Infantino rođen je 23. marta 1970. godine u mestu Brig-Glis, u Švajcarskoj.</s><s>Poreklom je Italijan, iz Kalabrije i Lombardije.</s><s>Studirao je pravo na Univerzitetu u Frajburgu.</s><s>Tečno govori italijanski, nemački, francuski i engleski, a koristi se španskim, arapskim i portugalskim.</s>

<s>Karijera 
Infantino je kao advokat radio na poziciji generalnog sekretara međunarodnog centra za sportske studije () u sklopu Univerziteta u Nešatelu.</s>

<s>Uefa 
Infantino je u Uefi počeo da radi u avgustu 2000. godine, da bi od januara 2004. bio postavljen za direktor Uefinog odseka za pravna pitanja i licenciranje klubova.</s><s>Nakon toga, od 2007. je bio zamenik generalnog sekretara Uefe, da bi dve godine kasnije bio postavljen za generalnog sekretara.</s><s>Po njegovom dolasku na tu poziciju, Uefa je uvela pravila finansijskog fer-pleja i unapredila komercijalnu podršku fudbalskim asocijacijama manjih država.</s><s>Pod njegovim vođstvom Evropsko prvenstvo 2016. prošireno je na 24 reprezentacije, a učestvovao je i u stvaranju ideja o Uefa ligi nacija i održavanju Evropskog prvenstva 2020. godine u 13 država.</s>

<s>Fifa 
Đani Infantino bio je član Fifinog komiteta za reforme.</s><s>Od izvršnog komiteta Uefe dobio je 26. oktobra 2015. podršku da se kandiduje za predsednika Fife na vanrednom kongresu 2016. godine.</s><s>Istog dana predao je svoju kandidaturu zajedno sa svom dokumentacijom.</s><s>Na kongresu u februaru 2016. godine izabran je za devetog po redu predsednika Fife na period od tri godine.</s><s>Ima nameru da Svetsko prvenstvo u fudbalu proširi na 40 timova.</s>

<s>Privatni život 
Infantino je oženjen Linom al Aškar sa kojom ima četiri ćerke – Sabrinu, Alisu, Daliju i Šaniju.</s><s>Navija za FK Inter iz Milana.</s>

<s>Reference</s>

<s>Spoljašnje veze</s>

<s>Biografija na sajtu UEFA</s>

<s>Predsjednici FIFA-e
Biografije, Švicarska</s>

